
AVIZ
asupra propunerii legislative privind promovarea utilizării în transporturi a biocarburanţilor sau a altor carburanţi regenerabili


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind promovarea utilizării în transporturi a biocarburanţilor sau a altor carburanţi regenerabili, trimisă cu adresa nr. Pl.x- 397 din 25 aprilie 2006 şi înregistrată sub nr. 31/603 din  26.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 19 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din  14 iunie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1568/4.11.2005 şi Punctul de vedere al Guvernului cu nr. 447 din 01.02.2006 care precizează că nu susţine adoptarea acestei propuneri legislative.
În urma dezbaterilor, constatându-se faptul că Ministerul Economiei şi Comerţului a demarat deja transpunerea în legislaţia naţională a prevederilor Directivei 2003/30/CE privind promovarea utilizării în transporturi a biocarburanţilor sau a altor carburanţi regenerabili, membrii comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

